b"\n_START_ARTICLE_\nClub Pat\xc3\xad Voltreg\xc3\xa0\n_START_SECTION_\nHist\xc3\xb2ria\n_START_PARAGRAPH_\nEl club va ser fundat l'any 1955 per Victori\xc3\xa0 Oliveras de la Riva, qui era propietari de la f\xc3\xa0brica de filatures Ind\xc3\xbastries Riva de la Gleva, a les Masies de Voltreg\xc3\xa0, i que anys despr\xc3\xa9s fou president del RCD Espanyol. Al cap de poc temps de la seva fundaci\xc3\xb3, el CP Voltreg\xc3\xa0 aconsegueix assolir la m\xc3\xa0xima divisi\xc3\xb3. Des d'aleshores, el CP no baix\xc3\xa0 mai de categoria, fins al final de la temporada 2008-09, en qu\xc3\xa8 per primer cop descend\xc3\xad a la segona categoria. Nom\xc3\xa9s un equip, el Futbol Club Barcelona, mai ha perdut la categoria. Ha estat l'\xc3\xbanic club que ha tingut dos equips a la Divisi\xc3\xb3 d'Honor, una temporada van coincidir el Cp Voltreg\xc3\xa0 i el CH Inriva._NEWLINE_Els primers anys foren brillants per al CP Voltreg\xc3\xa0, que va aconseguir les tres copes d'Europa que posseeix (1965-1966 (amb un equip format per Vilella, Parella, Bargu\xc3\xb1\xc3\xb3, Ferrer II i Salarich), 1974-1975 i 1975-1976). El 2001-2002 el primer equip aconsegueix la Copa Europea de la CERS._NEWLINE_El 2006 li fou concedida la Creu de Sant Jordi pel Govern de la Generalitat de Catalunya._NEWLINE_Cal destacar l'equip femen\xc3\xad del Club Pat\xc3\xad Voltreg\xc3\xa0, en la temporada 2005-2006 aconsegueix els tres t\xc3\xadtols als que aspirava (Campionat de Catalunya, Campionat d'Espanya i Copa de la Reina)._NEWLINE_El CP Voltreg\xc3\xa0 es converteix en el primer equip a organitzar la I Copa d'Europa Femenina (maig 2007). Aquest any aconsegueix el t\xc3\xadtol que faltava en el palmar\xc3\xa8s, la Copa d'Europa, disputada a Mealhada (maig 2008)."